ניית' פורט טלבוט

גאוגרפיה

שטח המחוז משתרע מהחוף ועד לגבולות הפארק הלאומי ברקון ביקונס. רוב הקרקע בעלת אופי הררי או הררי למחצה, ו-43% מכוסים ביער כאשר האזורים ההרריים מאופיינים בעיקר בעצים מחטניים. רוב הקרקע השטוחה היא באזור החוף, סביב פורט טלבוט. מערכת דיונות מכסה את רוב אזור החוף ונשברת על ידי שפך נהר ואזורי פיתוח. אזורי ההרים נחתכים על ידי חמישה עמקים: עמק ניית', עמק דולה, עמק עפאן, עמק סוונסי ועמק עמאן.
דפוסי ההתיישבות המודרנית משקפים את ההיסטוריה התעשייתית של האזור, עם פיתוח עירוני בשטחים המישוריים בעמקים ולאורך חלקים מהחוף. העיר הגדולה ביותר במחוז היא ניית', עם אוכלוסייה של כ-47,020 אנשים, ואחריה פורט טלבוט (35,633), בריטון פרי (7,186), פונטרדווה (5,035) וגליניית' (4,368). רוב האוכלוסייה גרה באזור מישור החוף, באזור העיר פורט טלבוט, וסביב נהר ניית', באזור העיר ניית'. רוב הערים הגדולות במחוז שוכנות בסביבות האוזר העירוני של סוונסי.

דמוגרפיה

האוכלוסייה במחוז הגיעה לשיאה בשנות השלושים. מפקדי אוכלוסין הראו אוכלוסייה של כ-151,563 אנשים בשנת 1931. האוכלוסייה הראתה ירידה מתמדת לאורך המשך המאה ה-20. בשנת 2001 האוכלוסייה עמדה על כ-134,471 אנשים. בשנות ה-90 רוב האזורים במחוז נפילה קטנה או שינוי קל באוכלוסייה כאשר היוצאים מהכלל היו דרום ברינקוך ומרג'ם, שם האוכלוסייה עלתה ב-47.29% ו-41.36% בהתאמה. הערכות המועצה המקומית הראו כי אוכלוסיית המחוז עלתה בשנות האלפיים.

ממשלה ופוליטיקה

ניית' פורט טלבוט נוצרה מן המחוזות הישנים של ניית', פורט טלבוט וחלק מעמק ליו ב-1 באפריל 1996 בשם ניית' ופורט טלבוט. המחוז שינה את שמו ביום למחרת, ה-2 באפריל 1996. בזמן הארגון מחדש, מקומיים רבים ציפו כי המחוזות ניית' ופורט טלבוט יהפכו לרשויות עצמאיות נפרדות, והיו מחאות כאשר הרשות החדשה הוכרזה.

ממשלה מקומית

האזור השלם של ניית' פורט טלבוט היה בעבר חלק ממחוז מערב גלמורגן, שבעבר היה חלק מהמחוז ההיסטורי של גלמורגן. מאז שממשלה מקומית אורגנה מחדש בשנת 1996, מחוז ניית' פורט טלבוט נשלט מועצת המחוז העירוני של ניית' פורט טלבוט.
מחוז ניית' פורט טלבוט נאמן למפלגת הלייבור, שהייתה בשלטון מזמן קצר לאחר הקמת המחוז, ב-1997, ועד לשנת 2010.

חינוך

המועצה המקומית של ניית' פורט טלבוט היא רשות החינוך באזור המפעילה בתי ספר יסודיים ותיכוניים במחוז. רשות החינוך המקומית כוללת 6 בתי ספר לילדים בגילאים 4–7, 6 בתי ספר לצעירים בגילאים 8–12, 56 בתי ספר יסודיים, 11 בתי ספר תיכוניים ושלושה בתי ספר לחינוך מיוחד. לימודים נוספים בניית' פורט טלבוט מסופקים על ידי מגוון מוסדות. בית הספר הקתולי סנט ג'וזף ומרכז הטופס השישי בפורט טלבוט ו-Ysgol Gyfun Ystalyfera מציעים לימודים לגילאי 16–18 במטרה להתכונן לבחינות לתעודת ההשכלה הכללית שלהם (GCE ). קבוצת ניית' פורט טלבוט קולג' פועלת במספר אתרים ברחבי המחוז, הגדולים שבהם ממוקמים בפורט טלבוט, ניית' ופונטרדווה.
האתר הראשון המיועד להשכלה גבוהה בניית' פורט טלבוט נפתח בשנת 2015 כאשר אוניברסיטת סוונסי פתחה את קמפוס המדע והחדשנות שלה באזור מחילת קרמלין, ממזרח לעיר סוונסי. לאוניברסיטת דרום ויילס יש קמפוס הממוקם בפארק האנרגיה בגלן בפורט טלבוט. קמפוס בגלן מקיים מחקר על התחדשות מימן וכן מרכז פיתוח.

תקשורת

מהדורה יומית נפרדת של עיתון "South Wales Evening Post" מפורסמת באזור ניית' פורט טלבוט. המוציאים לאור של העיתון, דרום מערב ויילס הוצאות לאור, גם מייצרים חינמון שבועי, the Neath & Port Talbot Tribune. המועצה המקומית מפרסמת רבעון, Community Spirit, אשר מיוצר וממומן בשיתוף עם שבעה שותפים אחרים מהמגזר הציבורי.
תחנת הרדיו הקהילתית היא שידורי XS גם בניית' (97.4) וגם בפורט טלבוט (107.9). רדיו האומה משודר בכל מחוז דרום ויילס מהאולפנים בניית', אם כי כיום הוא מבוסס בקארדיף. המחוז הוא חלק מאזורי רישיון רדיו מסחרי עבור תחנת הלהיטים העכשוויים The Wave 96.4 FM, התחנה האחות שלה, סוונסי סאונד, אשר משמיעה מוזיקה למבוגרים ותחנת רדיו מפרץ סוונסי.